બનાસકાંઠામાં પૂર જેવી જે સ્થિતિ છે તેનું સૌથી વરવું રૂપ હવે ધીરે ધીરે બહાર આવતું જોવા મળી રહ્યું છે. બનાસકાંઠાના ખારિયા ગામમાં એક પછી એક કુલ 20થી વધુ શબો મળી આવ્યા છે. જેમાં સૌથી મોટી દુખની વાત એ છે કે એક જ પરિવારના 17 લોકોની મોત થઇ હોવાનું જાણવામાં આવ્યું છે. પૂરમાં ફસાઇ જતા અને યોગ્સ સમયે સહાય ના મળતા આ તમામ લોકો કાળનો કોળિયો બન્યા છે. આસપાસના ગામના લોકો દ્વારા તેમના મૃતદેહ નીકાળ્યાની ખબર મળતા જ તંત્ર સમેત સેનાના અધિકારીઓ પણ ઘટના સ્થળે હવે પહોંચ્યા છે. પણ ત્યાં સુધીમાં જે થવાનું હતું તે થઇ ગયું છે.